**อเมริกันไอดอล** (American Idol) เป็นรายการโทรทัศน์ประเภทเรียลลิตี้โชว์ ที่แข่งขันการร้องเพลง เริ่มซีซั่นแรกเมื่อ 11 มิถุนายน ค.ศ. 2002 โดยใช้ชื่อว่า **American Idol: The Search for a Superstar** ออกอากาศทางช่องฟอกซ์ โดยมีต้นแบบมาจากรายการป็อป ไอดอลทางฝั่งอังกฤษ เป็นรายการค้นหานักร้องวงการเพลงป็อปคนใหม่ทั่วอเมริกา โดยผู้ชมมีส่วนร่วมในการโหวดผู้เข้าแข่งขันที่ชื่นชอบ ผ่านทางโทรศัพท์พื้นฐาน หรือโทรศัพท์มือถือ ผู้เข้าแข่งขันที่ได้รับผลโหวตน้อยที่สุดหนึ่งคนจะตกรอบไป

ตั้งแต่ซีซั่นที่ 8 และ 9 คณะกรรมการสามารถใช้สิทธิ์ "เซฟ(Save)" เพื่อช่วยผู้เข้าแข่งขันคนที่ได้คะแนนน้อยที่สุด ไม่ให้ตกรอบ หากคณะกรรมการคิดว่า ผู้แข่งขันคนนั้นไม่สมควรตกรอบจากผลโหวต ในหนึ่งซีซั่นคณะกรรมการสามารถใช้สิทธิ์นี้ ได้เพียงครั้งเดียวเท่านั้น และเมื่อใช้สิทธิ์ในสัปดาห์ไหน ในสัปดาห์ต่อไปจะต้องมีคนตกรอบ 2 คน หากการแข่งขันดำเนินมาถึงรอบ 5 คนสุดท้าย และคณะกรรมการยังไม่ได้ใช้สิทธิ์ จะไม่สามารถใช้สิทธิ์นี้ได้จนจบซีซั่น

เทย์เลอร์ ฮิกส์ นักร้องหนุ่มวัย 29 จากเมืองเบอร์มิงแฮม รัฐแอละแบมา สามารถคว้าชัยบนเวทีล่าฝันอย่าง อเมริกันไอดอลครั้งที่ 5 ได้สำเร็จ โดยการได้รับเสียงโหวตมากกว่าคู่แข่งแสนสวยอย่าง "McPheever" แคเธอรีน แม็คฟี สาวสวยวัย 22 จากลอสแอนเจลิส ในการโหวตที่มีมาอย่างมหาศาลเป็นประวัติการณ์ถึง 63 ล้านเสียง จนไรอัน ซีเครสท์ พีธีกรของรายการกล่าวอย่างสะใจว่า "เป็นคะแนนเสียงของคนดูที่มากกว่าประธานาธิบดีคนไหนๆ ในประเทศนี้เคยได้รับมาเลยทีเดียว" รายการปีนี้ถือได้ว่ามีเรตติงดีที่สุดในรอบ 5 ปี โดยมีผู้ชมเฉลี่ยต่อสัปดาห์สูงถึง 30.3 ล้านคน มากกว่าฤดูกาลที่แล้วถึง 14 เปอร์เซ็นต์ นับเป็นตัวเลขที่งดงามสำหรับรายการที่ประสบความสำเร็จในระดับที่อยู่ตัวแล้ว ซึ่งยังไม่นับการเผยแพร่ซ้ำและการถ่ายทอดไปยังอีก 150 ประเทศทั่วโลก

จอร์ดิน สปาร์คส (อายุ 17 ปี) เป็นผู้ชนะเลิศการประกวดอเมริกันไอดอลปี 2007 เธอก็ร้องเพลง This Is My Now เพลงที่ชนะการประกวด songwriting contest ซึ่งเป็นครั้งแรกที่รายการเปิดโอกาสให้แฟนเพลงแต่งเพลงเข้าประกวดทางเว็บไซต์ของรายการเพื่อนำไปใช้ในการประกวด

และทาง FOX ได้ประกาศให้กับชาวอเมริกาไว้ ว่า American Idol Season 15 ในปี 2016 จะเป็นซีซั่นสุดท้ายของรายการนี้ ไรอัน ซีเครสยังรับหน้าที่เป็นพิธีกร ส่วนคณะกรรมการก็ชุดเชิมทั้ง แฮร์รี่ คอนนิกค์ จูเนียร์, คีธ เออร์บัน และเจนนิเฟอร์ โลเปซ ซึ่งในซีซั่น 15 จะเป็นการรวมความทรงจำครั้งก่อนตั้งแต่ผู้แข่งขันจนถึงกรรมการที่เคยสร้างนักร้องกันมา ถือว่าเป็นข่าวที่ทำให้ทั้งประเทศและผู้ชมทั่วโลกถึงกับช็อกกับรายการต้ยตำรับการเฟ้นหานักร้องเพลงยุคใหม่ ที่รายการยอดฮิตมา 8 ปีซ้อนจะต้องปิดตัวลง เนื่องจาก เรตติ้งผู้ชมดิ่งลงมาเยอะมากซึ่งในซีซั่น 14 ที่ผานมาในรอบ Finale ผู้ชมสูงสุดมีเพียงแค่ 10 ล้านคน จากที่เคยทำสถิติสูงสุดถึงง 36 ล้านคนในซีซั่น 8 เพราะเหตุนี้ทาง FOX Tv จึงประกาศถอดรายการออกจากโปรแกรมฉาย

การโหวต
-------

ผู้ชมสามารถโหวตให้ผู้แข่งขันที่ชื่นชอบ โดยระหว่างการแสดงของผู้แข่งขันแต่ละคน จะมีหมายเลขโทรศัพท์ประจำตัวแสดงที่หน้าจอ สายโทรศัพท์จะเปิดให้โหวต หลังจากจบรายการแต่ละตอนเป็นเวลา 2 ชั่วโมง

คณะกรรมการและพิธีกร
-------------------

### คณะกรรมการ

ตั้งแต่ซีซั่นที่ 1-7 มีคณะกรรมการ 3 คนคือ ไซมอน คาวเวลล์, พอลลา อับดุล และ แรนดี แจ็คสัน ทำหน้าที่คัดเลือกผู้เข้าแข่งขัน และวิจารณ์การแสดงบนเวที  

ในซีซั่นที่ 8 ทางรายการได้เพิ่มคณะกรรมการเป็น 4 คน โดยกรรมการผู้ที่เพิ่มเข้ามาคือ คารา ดิโอกวาร์ดี้ นักแต่งเพลงชื่อดัง  

ในซีซั่นที่ 9 เอลเลน เดอเจนเนอเรส พิธีกรทอล์คโชว์ชื่อดัง ตกลงรับเป็นกรรมการแทนที่พอลลา อับดุล ที่ลาออกจากคณะกรรมการ  

วันที่ 11 มกราคม 2553 ไซมอน คาวเวลล์ ประกาศว่าจะออกจากรายการหลังจบซีซั่นที่ 9 เพื่อไปทำรายการ ดิเอ็กซ์แฟคเตอร์ ยูเอสเอ ซึ่งเป็นรายการประเภทเรียลลิตี้โชว์แข่งขันร้องเพลง ที่ตัวเขาเป็นผู้ผลิต  

วันที่ 29 กรกฎาคม 2553 เอลเลน เดอเจนเนอเรส ประกาศว่าจะออกจากรายการเช่นกัน หลังจากเป็นกรรมการเพียงแค่ปีเดียว

| กรรมการ | ฤดูกาล |
| --- | --- |
| 1 (2002) | 2 (2003) | 3 (2004) | 4 (2005) | 5 (2006) | 6 (2007) | 7 (2008) | 8 (2009) | 9 (2010) | 10 (2011) | 11 (2012) | 12 (2013) | 13 (2014) | 14 (2015) |
| พอลลา อับดุล |  |  |
| ไซมอน คาวเวลล์ |  |  |
| แรนดี แจ็คสัน |  |  |
| คารา ดิโอกวาร์ดี |  |  |  |
| เอลเลน เดอเจนเนอเรส |  |  |  |
| เจนนิเฟอร์ โลเปซ |  |  |  |  |
| สตีเวน ไทเลอร์ |  |  |  |
| มารายห์ แครี |  |  |  |
| นิกกี มินาจ |  |  |  |
| คีธ เออร์บัน |  |  |
| แฮร์รี คอนนิค จูเนียร์ |  |  |

  กรรมการปัจจุบัน
  อดีตกรรมการ
### พิธีกร

ไรอัน ซีเครสท์ ทำหน้าที่พิธีกรตั้งแต่ซีซั่นแรกจนถึงปัจจุบัน ในเฉพาะซีซั่นที่ 1 เขาเป็นพิธีกรร่วม คู่กับไบรอัน ดังเคิลแมน

| พิธีกร | ฤดูกาล |
| --- | --- |
| 1 (2002) | 2 (2003) | 3 (2004) | 4 (2005) | 5 (2006) | 6 (2007) | 7 (2008) | 8 (2009) | 9 (2010) | 10 (2011) | 11 (2012) | 12 (2013) | 13 (2014) | 14 (2015) |
| ไบรอัน ดังเคิลแมน |  |  |
| ไรอัน ซีเครสท์ |  |

  พิธีกรปัจจุบัน
  อดีตพิธีกร

ผู้ชนะเลิศรายการอเมริกันไอดอล
-----------------------------

* ฤดูกาลที่ 1 (2002) - เคลลี่ คลาร์กสัน (Kelly Clarkson)
* ฤดูกาลที่ 2 (2003) - รูเบน สตัดดาร์ด (Ruben Studdard)
* ฤดูกาลที่ 3 (2004) - แฟนเทเชีย บาร์ริโน (Fantasia Barrino)
* ฤดูกาลที่ 4 (2005) - แคร์รี อันเดอร์วูด (Carrie Underwood)
* ฤดูกาลที่ 5 (2006) - เทย์เลอร์ ฮิกส์ (Taylor Hicks)
* ฤดูกาลที่ 6 (2007) - จอร์ดิน สปาร์คส (Jordin Sparks)
* ฤดูกาลที่ 7 (2008) - เดวิด คุก (David Cook)
* ฤดูกาลที่ 8 (2009) - คริส อัลเลน (Kris Allen)
* ฤดูกาลที่ 9 (2010) - ลี ดิวซ์ (Lee DeWyze)
* ฤดูกาลที่ 10 (2011) - สก็อตตี้ แม็คครีรี่ (Scotty McCreery)
* ฤดูกาลที่ 11 (2012) - ฟิลลิป ฟิลลิปส์ (Phillip Phillips)
* ฤดูกาลที่ 12 (2013) - แคนดิซ โกลเวอร์ (Candice Glover)
* ฤดูกาลที่ 13 (2014) - เคเลบ จอห์นสัน (Caleb Johnson)
* ฤดูกาลที่ 14 (2015) - นิค ฟราเดียนี (Nick Fradiani)

อ้างอิง
-------

1. ↑  "Louis J. Horvitz To Direct 'American Idol' This Season". *Deadline*. December 19, 2013.
2. ↑  American Idol' Producer FremantleMedia Names New Entertainment President, Hollywood Reporter, 21 June 2012. Retrieved 2 October 2013.
3. ↑  Nellie Andreeva (June 25, 2013). "'American Idol' Adds 2 Executive Producers". *Deadline*.
4. ↑  "American Idol" ประกาศแล้ว หนุ่มป่วนคว้าชัย! เก็บถาวร 2012-12-23 ที่ เวย์แบ็กแมชชีนโดย ผู้จัดการออนไลน์ 25 พฤษภาคม 2549 20:24 น.
5. ↑  สาว 17 "จอร์ดิน สปาร์คส" คว้าแชมป์ American Idol เก็บถาวร 2007-07-04 ที่ เวย์แบ็กแมชชีน โดย ผู้จัดการออนไลน์ 24 พฤษภาคม 2550 17:18 น.

แหล่งข้อมูลอื่น
---------------

* เว็บไซต์อย่างเป็นทางการ

| * ด
* ค
* ก
*อเมริกันไอดอล* |
| --- |
| ฤดูกาล | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13

 |
| พิธีกร | 
* ไรอัน ซีเครสท์
* ใบรอัน ดังเคิลแมน (2002)

 |
| กรรมการ | 
* พอลลา อับดุล (2002–09)
* ไซมอน คาวเวลล์ (2002–10)
* แรนดี แจ็คสัน (2002–13)
* คารา ดิโอกวาร์ดี (2009–10)
* เอลเลน เดอเจนเนอเรส (2010)
* เจนนิเฟอร์ โลเปซ (2011–12, 2014–)
* สตีเวน ไทเลอร์ (2011–12)
* มารายห์ แครี (2013)
* นิกกี มินาจ (2013)
* คีธ เออร์เบิน (2013–)
* แฮร์รี คอนนิค จูเนียร์ (2014–)

 |
| ผู้ชนะ | 
* เคลลี่ คลาร์กสัน
* รูเบน สตัดดาร์ด
* แฟนตาเซีย บาร์ริโน
* แคร์รี อันเดอร์วูด
* เทย์เลอร์ ฮิกส์
* จอร์ดิน สปาร์คส
* เดวิด คุก
* คริส อัลเลน
* ลี ดิวซ์
* สก็อตตี้ แม็คครีรี่
* ฟิลลิป ฟิลลิปส์
* แคนดิซ โกลเวอร์

 |